Viðbragðsáætlun uppfærð fyrir borgina
Halldór Halldórsson og Júlíus Vífill Ingvarsson, borgarfulltrúar Sjálfstæðisflokksins, lögðu fram fyrirspurn í borgarráði fyrir um tveimur vikum síðan um stöðu almannavarnamála á höfuðborgarsvæðinu og nágrenni þess.
Jarðhræringar og eldgos sem nú eru norðan Vatnajökuls eru ástæða fyrirspurnarinnar en umbrotin vekja upp spurningar um viðbúnað og viðbrögð á þéttbýlasta svæði landsins.
Í svari sem þeir fengu á fundi borgarráðs í dag kemur fram að unnið sé að uppfærslu á viðbragðsáætlun vegna hugsanlegs öskufalls frá eldsumbrotum við Bárðarbungu og að til staðar er áhættumat fyrir höfuðborgarsvæðið.
Borgarfulltrúarnir óskuðu sérstaklega eftir upplýsingum um stöðu forgreiningu á hættu af eldgosum, jarðskjálftum og sjávarflóðum og þá hvaða áhrif þau gætu haft á búsetusvæði sem og veitu- og samgöngumannvirki og um leið daglegt líf hins almenna borgara.
Kemur þetta fram í tilkynningu sem þeir sendu frá sér vegna málsins.
"Borgarráðsfulltrúar Sjálfstæðisflokksins leggja áherslu á að Reykvíkingar fái sem gleggstar upplýsingar um áhættumatið og viðbragðsáætlun vegna hugsanlegs öskufalls. Leiðbeiningum um viðbrögð verði komið til borgarbúa. Eftir því sem íbúar þekkja betur til þessara mála verður öryggistilfinning þeirra meiri," segir í tilkynningu.
Þá óskuðu fulltrúarnir einnig eftir því að slökkviliðsstjóri höfuðborgarsvæðisins komi á fund borgarráðs til að fara yfir þessi mál.
Halldór Halldórsson og Júlíus Vífill Ingvarsson, borgarfulltrúar Sjálfstæðisflokksins, lögðu fram fyrirspurn í borgarráði fyrir um tveimur vikum síðan um stöðu almannavarnamála á höfuðborgarsvæðinu og nágrenni þess.
Jarðhræringar og eldgos sem nú eru norðan Vatnajökuls eru ástæða fyrirspurnarinnar en umbrotin vekja upp spurningar um viðbúnað og viðbrögð á þéttbýlasta svæði landsins.
"Borgarráðsfulltrúar Sjálfstæðisflokksins leggja áherslu á að Reykvíkingar fái sem gleggstar upplýsingar um áhættumatið og viðbragðsáætlun vegna hugsanlegs öskufalls."